Братя Грим
Сгледа

Превод от немски: Димитър Стоевски, —

chitanka.info

Живял някога един млад пастир, комуто много се искало да се ожени. Познавал три сестри, но и трите били еднакво хубави, така че му било много трудно да направи избора си и не се решавал да предпочете нито една от тях. Накрая поискал съвет от майка си и тя му рекла:

— Покани трите на гости, дай им кашкавал и наблюдавай коя как ще го яде.

И момъкът постъпил така.

Първата изяла кашкавала заедно с кората. Втората изрязала кората бързо-бързо, по кората останал много кашкавал и тя го изхвърлила заедно с кората. Третата обелила внимателно кората — нито много дебело, нито много тънко.

Пастирът разказал всичко на майка си и тя му рекла:

— Вземи за жена третата.

Той послушал майка си — оженил се за третата сестра и живял доволен и щастлив с нея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.